[{"text_idx": "#000003", "text": "Mentrau Iaith Cymru yn derbyn cydnabyddiaeth trefniadau llywodraethu a rheoli effeithiol mewn mudiadau trydydd sector"}, {"text_idx": "#000007", "text": "\u201cRydym yn falch iawn o fod wedi derbyn y gydnabyddiaeth yma am drefniadau llywodraethu a rheoli Mentrau Iaith Cymru o fewn y teulu trydydd sector. Mae\u2019r broses hunanasesu ac asesiad allanol wedi bod yn fuddiol tu hwnt wrth adolygu a ffurfioli systemau o fewn y mudiad sydd, yn y broses, wedi gwneud y mudiad yn fwy effeithlon ac effeithiol. Mewn oes ble mae ymddiriedaeth y cyhoedd mewn elusennau yn gwegian, mae derbyn y nod ansawdd hwn yn bluen yn ein het. Mae\u2019r mentrau lleol hefyd yn mynd trwy broses hunanasesu ac mae\u2019n braf ei bod yn bosib cwblhau pob elfen o\u2019r broses asesu PQASSO trwy gyfrwng y Gymraeg, sy\u2019n amlwg yn bwysig tu hwnt i ni fel Mentrau.\u201d"}, {"text_idx": "#000008", "text": "Mae PQASSO yn rhan o National Council for Voluntary Organisations (NCVO), a dyma\u2019r unig safon ansawdd yn y Deyrnas Unedig sy\u2019n helpu mudiadau trydydd sector i weithredu\u2019n fwy effeithiol ac effeithlon. Aseswyd Mentrau Iaith Cymru yn erbyn yr 11 safon o arferion effeithiol a geiff yn PQASSO, gan gynnwys llywodraethu, arwain a rheoli, rheoli staff a gwirfoddolwyr a rheoli arian, ac fe brofodd ei fod yn cyrraedd pob un o\u2019r safonau hyn."}, {"text_idx": "#000009", "text": "\u201cGw\u0302yr mudiadau trydydd sector yng Nghymru fod llywodraethu effeithiol yn allweddol i gynaliadwyedd. Mae WCVA yn falch o gefnogi a hyrwyddo PQASSO yng Nghymru\u201d."}, {"text_idx": "#000011", "text": "\u201cRydym wrth ein boddau ar ran ymddiriedolwyr, staff a gwirfoddolwyr Mentrau Iaith Cymru eu bod wedi sicrhau Nod Ansawdd PQASSO. Rydym yn gwybod bod mudiadau sy\u2019n defnyddio PQASSO yn elwa drwy wella eu trefniadau llywodraethu, eu systemau, eu gweithdrefnau ac ansawdd eu gwasanaethau i\u2019w defnyddwyr ac mae\u2019n ardderchog bod cymuned defnyddwyr PQASSO yng Nghymru yn tyfu\u201d."}]